Επίδραση της νεφρικής λειτουργίας στα επίπεδα της καρδιακής τροπονίνης Τ και της CK-MB.:
Creators: name: Βλάχου, Μαρία Δημητρίου
Publisher: name: Aristotle University of Thessaloniki
Year: 2010
Subjects: Καρδιακή τροπονίνη Τ
CK-MB
Νεφρική λειτουργία
Cardiac troponin T
Renal function

description: Σκοπός: Σκοπός της παρούσας διπλωματικής εργασίας είναι η μέτρηση των επιπέδων των ενζύμων που είναι δείκτες οξείας μυοκαρδιακής βλάβης, και ειδικότερα της καρδιακής τροπονίνης Τ (cTnT) και του μυοκαρδιακού ισοενζύμου της κρεατινικής κινάσης (CK-MB), στον ορό ασθενών με φυσιολογικά στεφανιαία αγγεία τεκμηριωμένα με την διενέργεια στεφανιογραφίας, και η ανεύρεση της επίδρασης της επηρεασμένης νεφρικής λειτουργίας στα επίπεδα της cTnT και της CK-MB. Υλικό και Μέθοδοι: Ο πληθυσμός του δείγματος αποτελείται από 309 άτομα που προσήλθαν στο αιμοδυναμικό εργαστήριο της Α΄ Καρδιολογικής Κλινικής του Πανεπιστημιακού Γενικού Νοσοκομείου ΑΧΕΠΑ από 1/1/2008 έως και 31/12/2008 και υπεβλήθησαν σε διαγνωστική στεφανιογραφία, κατά την οποία δεν τεκμηριώθηκε στένωση στεφανιαίου αγγείου ή τεκμηριώθηκε στένωση μη σημαντική (&lt;50% οπτικά εκτιμώμενη) σε κύριο στεφανιαίο αγγείο ή σε δεύτερο κατά σειρά κλάδο στεφανιαίου αγγείου. Τα άτομα ταξινομήθηκαν σε τρεις ομάδες, ανάλογα με τον ρυθμό της εκτιμώμενης σπειραματικής διήθησης (eGFR), και μετρήθηκε η τροπονίνη Τ και η CK-MB του ορού. Η στατιστική ανάλυση έγινε με το στατιστικό πρόγραμμα SPSS v.18.0.Aποτελέσματα: Οι τιμές της cTnT ήταν στατιστικώς σημαντικά χαμηλότερες σε άτομα με φυσιολογικό ρυθμό σπειραματικής διήθησης σε σύγκριση με άτομα με μη φυσιολογικό ρυθμό σπειραματικής διήθησης (p=0,05 ) και δεν διέφεραν στατιστικώς σημαντικά στα άτομα με μη φυσιολογικό ρυθμό σπειραματικής διήθησης (p=0,57). Οι τιμές της CK-MB ήταν στατιστικώς σημαντικά χαμηλότερες σε άτομα με φυσιολογικό ρυθμό σπειραματικής διήθησης σε σύγκριση με άτομα με μη φυσιολογικό ρυθμό σπειραματικής διήθησης (p=0,002) και δεν διέφεραν στατιστικώς σημαντικά στα άτομα με μη φυσιολογικό ρυθμό σπειραματικής διήθησης (p=0,789). Τα άτομα με επηρεασμένη νεφρική λειτουργία έχουν 2,24 φορές μεγαλύτερη πιθανότητα να εμφανίσουν αυξημένη cTnT σε σχέση με τα άτομα με φυσιολογική νεφρική λειτουργία (p=0,025). Τέλος, τα άτομα με επηρεασμένη νεφρική λειτουργία έχουν 2,265 φορές μεγαλύτερη πιθανότητα να εμφανίσουν αυξημένη CK-MB σε σχέση με τα άτομα με φυσιολογική νεφρική λειτουργία (p=0,045).Συμπεράσματα: Τα άτομα με επηρεασμένη νεφρική λειτουργία εμφανίζουν στατιστικά σημαντική πιθανότητα να εμφανίσουν αυξημένα επίπεδα cTnT και CK-MB συγκριτικά με τα άτομα με φυσιολογική νεφρική λειτουργία, χωρίς η ανωτέρω αύξηση να οφείλεται στην ύπαρξη οξέος στεφαναίου συνδρόμου, αλλά στην ελαττωμένη απέκκριση των ενζύμων αυτών από τους νεφρούς, λόγω της ελαττωμένης νεφρικής κάθαρσης.
description: Aim: The current diplomatic study aims to record the levels of cardiac troponin T (cTnT) and creatine kinase MB (CK-MB), biomarkers of acute myocardial injury, in serum of patients with normal coronary angiography, and their association with the impaired renal function.
description: Materials and methods: A sample of 309 individuals was subjected to coronary angiography during 1/1/2004-31/12/2008 at the catheterization laboratory of 1st Cardiology department of AHEPA hospital. Their coronary angiography showed either absent or non-significant (&lt;50% visually assessed) stenosis in any major vessel or secondary branch. The individuals were divided into three groups according to eGFR and serum levels of cTnT and CK-MB were recorded. Statistical analysis was presented with SPSS v.18.0.Results: cTnT levels were statistically significant decreased between individuals with a normal eGFR vs.between individuals with an abnormal eGFR (p=0,05) and they were not statistically significant different between individuals with an abnormal eGFR(p=0,57). CK-MB levels were statistically significant decreased between individuals with a normal eGFR vs. between individuals with an abnormal eGFR(p=0,002) and they were not statistically significant different between individuals with an abnormal eGFR(p=0,789). The serum cTnT levels between individuals with an abnormal eGFR was 2,24-fold higher vs. between individuals with a normal eGFR (p=0,025). The serum CK-MB levels between individuals with an abnormal eGFR was 2,265-fold higher vs. between individuals with a normal eGFR (p=0,045). Conclusions: The individuals with an abnormal eGFR have a statistically significant possibility to be presented with increased levels of cTnT και CK-MB vs. with the individuals with a normal eGFR due to the decreased clearance via the kidney and not to the existence of an acute coronary syndrome.